text: Har du båd? Pas på tyveknægte
  11 juli 2014 kl. 12.30
  Politiet advarer nu mod, at flere og flere både og påhængsmotorer bliver stjålet.
  Syd- og Sønderjyllands politi har fået så mange anmeldelser om stjålne både og påhængsmotorer, at de advarer bådejere.
  Når både ligger på stranden eller i et havneområde med få mennesker, har tyveknægtene masser af tid.
  Det er ikke let at sikre båden effektivt, siger politiet ? men du kan gøre det vanskeligt for tyven.
  Nedenunder giver politiet gode råd.
   
  Efterlad ikke båden i et mørkt og afsidesliggende havneområde. Et havneområde med god belysning giver tyven dårlige arbejdsforhold. Lås båden til fortøjningspladsen med en solid kæde. To kæder er bedre end én. Lås på påhængsmotoren. Har du en større påhængsmotor, kan du sætte en særlig låseanordning på. Du kan også fjerne en vigtig motordel, så påhængsmotoren ikke kan startes. Det handler om at gøre det vanskeligt at afmontere motoren. Små påhængsmotorer bør du tage med hjem. Gør det svært at starte motoren. En startspærre gør det besværligt for tyven at stjæle din båd. Du kan evt. fjerne en vigtig motordel, så motoren ikke kan startes. Lås roret fast. Drej roret/rorpinden i borde, så båden ikke kan bugseres. Sæt en stålkæde eller wirelås på. Brug om muligt låse, der er godkendt af eksempelvis forsikringsselskaberne. Mærk din båd. Lån en elektrisk gravørpen hos politiet og gravér bådens skrognummer på bådens elektroniske udstyr. Vis med en mærkat, at du er med i Operation Mærkning. Båden bliver lettere at identificere for politiet og sværere at afsætte for tyven. Mærk det elektroniske udstyr. Lån en elektrisk gravørpen hos politiet og gravér bådens skrognummer flere skjulte steder på båden. Det vil gøre det sværere for tyven at afsætte udstyret Monter et tænd og sluk ur i kabinen. I sæsonen kan det være en god idé at montere et tænd/sluk-ur i bådens kabine, når du er væk i længere tid. Husk også at give naboen besked, når du er bortrejst Synligt udstyr frister tyven. Værdifuldt udstyr som redningsveste, regntøj, cykler, spilhåndtag og løst tovværk m.m. bør du altid låse inde i din kistebænk eller lignende. Tøm altid båden, når du forlader den i længere tid. Suppler evt. båd og motor med en GPS-tracker.
  
  